Die Pharos Groot Woordeboek Afrikaans en Nederlands of die Prisma groot woordenboek Afrikaans en Nederlands is 'n verklarende en vertalende woordeboek. Die woordeboek vergelyk Afrikaans en Nederlands. Die Groot Woordeboek Afrikaans en Nederlands is die eerste woordeboek in die wêreld wat twee op mekaar gelykende tale amalgameer. Die woordeboek bestaan uit net een deel, waarin woorde uit beide tale deur mekaar - maar wel in alfabetiese volgorde - beskryf en vertaal word. Die woordeboek word ook ANNA genoem. Op 9 April 1998 het Harry Brinkman, erevoorsitter van die Stigting ZASM (wat voortspruit uit die Nederlandsch-Zuid-Afrikaansche Spoorwegmaatschappij), professor Willy Martin van die Vrije Universiteit Amsterdam benader met die idee 'n Afrikaans-Nederlandse woordeboek te skryf. Die projek het in 1999 begin en is deur ses universiteite ondersteun: Katolieke Universiteit Leuven Nelson Mandela Metropolitaanse Universiteit Noordwes-Universiteit, Potchefstroomkampus Universiteit Stellenbosch Universiteit van Hasselt Vrije Universiteit Amsterdam Lys van gedrukte Afrikaans-vreemdtalige woordeboeke Amptelike skryfwyse van die uitgewer. (nl) Afrikaans is amper Nederlands NOS, 23 April 2011, geraadpleeg op 4 Desember 2011 ANNA is 'n akroniem vir Afrikaans-Nederlands-Nederlands-Afrikaans, omdat alle Afrikaanse en Nederlandse woorde deur mekaar gelys is.